CELEX: 62014FN0087
Language: el
Date: 2014-09-01 00:00:00
Title: Υπόθεση F-87/14: Προσφυγή-αγωγή της 1ης Σεπτεμβρίου 2014 — ΖΖ κατά Συμβουλίου

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/49
            
         Προσφυγή-αγωγή της 1ης Σεπτεμβρίου 2014 — ΖΖ κατά Συμβουλίου
   (Υπόθεση F-87/14)
   (2014/C 431/78)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωπος: M. Velardo, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Αίτημα ακυρώσεως των αποφάσεων του Συμβουλίου σχετικά με την επιστροφή των δαπανών νοσηλείας της προσφεύγουσας-ενάγουσας και αίτημα να υποχρεωθεί το Συμβούλιο να καταβάλει, αφενός, τόκους υπερημερίας και αντισταθμιστικούς τόκους και, αφετέρου, χρηματική ικανοποίηση για την ηθική βλάβη την οποία υποστηρίζει ότι υπέστη η προσφεύγουσα-ενάγουσα.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει εν μέρει τις αποφάσεις του γραφείου εκκαθαρίσεως εξόδων των Βρυξελλών, όπως αυτές προκύπτουν από το έγγραφο εκκαθαρίσεως αριθ. 55 της 27ης Σεπτεμβρίου 2013 και οι οποίες αφορούν την από 12 Ιουλίου 2012 αίτηση επιστροφής δαπανών νοσηλείας της προσφεύγουσας-ενάγουσας·
            
         
               —
            
            
               να διαπιστώσει την ακυρότητα των από 19 Νοεμβρίου 2013 εγγράφων του προϊσταμένου του γραφείου εκκαθαρίσεως εξόδων τα οποία αφορούν απόρριψη φερόμενου αιτήματος χορηγήσεως προηγούμενης εγκρίσεως της 12ης Ιουλίου 2012, ή, επικουρικώς, να τα ακυρώσει·
            
         
               —
            
            
               να ακυρώσει, κατά το μέτρο που είναι αναγκαίο, την απόφαση της ΑΔΑ της 22ας Μαΐου 2014 περί απορρίψεως των διοικητικών ενστάσεων που υπέβαλε η προσφεύγουσα-ενάγουσα στις 27 Δεκεμβρίου 2013 και στις 18 Φεβρουαρίου 2014·
            
         
               —
            
            
               να υποχρεώσει το Συμβούλιο να καταβάλει τόκους υπερημερίας και αντισταθμιστικούς τόκους από την ημερομηνία κατά την οποία οφείλονταν τα ζητούμενα ποσά και να ικανοποιήσει την ηθική βλάβη που υπέστη η προσφεύγουσα-ενάγουσα·
            
         
               —
            
            
               να καταδικάσει το Συμβούλιο στα δικαστικά έξοδα.